open-index/open-wikipedia-markdown huggingface dataset:
Smestadtunnelen

**Smestadtunnelen** er en veitunnel med to løp på Ring 3 (riksvei 150) mellom Dalsveien og Monolitveien i Oslo. Hvert av tunnelløpene har to kjørefelt. Hensikten med Smestadtunnelen var å avlaste Smestadkrysset og få sammenhengende firefeltsvei på Store Ringvei. Den er den nest eldste veitunnelen i Oslo etter Brynstunnelen. Arbeidene med tunnelløpene ble påbegynt i 1981 og ferdigstilt i 1983.

## Historie
### Byggefasen (1981–1983)
Entreprenørfirmaet Eeg-Henriksen stod for anleggsarbeidene, som på deler av strekningen bestod av kompliserte grunnforhold. Flyktige leirmasser medførte bygging av spuntvegger med støttebjelker ned i jorden på hver side av veien. Man begynte først med strekningen fra Dalsveien i retning Smestadkrysset, noe som medførte omdirigering av trafikken via Heggeliveien og Sørkedalsveien. Det oppstod lange, saktegående køer som et resultat av dette.

### Terrorfrykt (2001–2002)
I september 2002 kunne Aftenposten avsløre at Smestadtunnelen kunne kollapse ved brann. Dette kom frem av en hemmelig rapport utarbeidet for Statens vegvesen i november 2001. Faren gjaldt dersom en tankbil e.l. skulle ta fyr inne i tunnelen. Man fryktet dermed at terrorister skulle utnytte denne svakheten. Utbedringer ble utført høsten 2002.

### Rehabilitering fra 2015
1. juni 2015 startet Statens vegvesen arbeidet med å oppgradere Smestadtunnelen på Ring 3 i Oslo. Smedstadtunnelen er den første av ti Oslo-tunneler som skal rustes opp fram mot 2019. På landsbasis skal 200 tunneler utbedres.  I hele byggeperioden vil trafikken i begge retninger bli sluset gjennom ett av tunnelløpene, mens det andre rehabiliteres.

Smestadtunnelen er en betongtunnel støpt i åpen byggegrop. Siden den ble åpnet i 1983, har den blitt utsatt for store påkjenninger, blant annet på grunn av vegsalt. Dette har ført til betongskader. Disse skal nå repareres. Dessuten skal det monteres brannbeskyttelsesplater i taket, og det skal etableres et sedimenteringsbasseng for vann som renner inn i tunnelen.

For å hindre at takplatene reduserer frihøyden, må sålen senkes med 10&nbsp;cm.

## Se også
* Tåsentunnelen
* Granfosstunnelen
* Veitunneler i Norge
* Undersjøiske veitunneler i Norge

## Referanser


## Litteratur
* *Støttebjelker i jorden tirsdag, graving om tre uker*. *Aftenposten*, 5. juni 1981
Freden i Knærød

**Freden i Knærød** (svensk Knäred) markerte avslutningen på Kalmarkrigen. Fredsforhandlingene mellom Sverige og Danmark-Norge kom i stand på engelsk initiativ og de to parters representanter møttes den 29. november 1612 på en grensebro i nærheten av Knærød i det som den gang var dansk Halland. 

## Vilkår

Ved fredsavtalen ble freden i Stettin 1570 bekreftet. I tillegg ble det avtalt at:

Sverige skulle: 
#gi tilbake Jemtland og Herjedalen,
#si fra seg kravene på Soneburg slott (estisk: *Maasi ordulinnus*) på Øsel.

Danmark-Norge skulle: 
#gi tilbake Borgholm, Kalmar og Øland.
#beholde Elfsborg med Nye og Gamle Lödöse samt Göteborg, dessuten Ale, Askims, Bollebygds, Flundre, Hisings, Säfvedals og Vätle herreder med alle innkomster og avgifter som pant for en krigsskadeerstatning på 1 million riksdaler, som skulle betales innen 6 år (hvilket den svenske kongen klarte). Det ble videre slått fast at den dansk-norske kongen hadde rett til overhøyhet og skatt over sjøsamene ved Vesterhavet, mellom Titisfjord (Tysfjorden) og Varangerfjorden. 

Begge land skulle ha rett til å anvende de tre kroner som våpen, dog uten å kunne gjøre krav på landområder tilhørende motparten. Alle undersåtter skulle få handle fritt med hverandre over grensene, og Sverige skulle ikke betale til Øresundstollen.

## Underskriving
Allerede den 20. januar 1613 kunne fredsavtalen undertegnes. Freden ble garantert av kong Jakob av England og Skottland. Det danske brevet er datert i Knærød, det svenske i Ulfsbäck cirka 10 km fra grensen.

## Referanser


## Eksterne lenker

* ''Nordisk familjebok om fredsforhandlingene''
Valstads samlinger

**Valstads samlinger** er en del av Asker museum, og ligger i Kunstnerdalen i Asker. Gården/boligen var en donasjon fra kunstnerekteparet Tilla (1871–1957) og Otto Valstad (1862–1950) i 1949, og er kjent som et kunstnerhjem for Valstad og deres omgangsvenner og kunstnerkolleger i den såkalte Askerkretsen.

Øvre Valstad gård har en historie tilbake til 1850-årene, da gården ble ervervet og bygget opp av Otto Valstads far. Tilla og Otto Valstad giftet seg i 1893, flyttet til Asker i 1899 og overtok gården i 1902. 

Ekteparet samlet bygdekunst og kulturhistoriske gjenstander fra både Asker og andre deler av landet, i tillegg til at gården fikk preg av parets omgangskrets, særlig billedhuggeren Anne Grimdalen. Ekteparet var barnløst og donerte i 1949 gården til Asker kommune, som et museum. 

Huset er skildret i Otto Valstads delvis selvbiografiske roman *Ola mangfoldig* (1916) og i andre memoarer fra kretsen. 

## Litteratur
* 
* *Norske kunstnerhjem*; temanummer av *[[Fortidsvern]]*; nr 3, 2005

## Eksterne lenker
* Otto Valstad i Norsk biografisk leksikon
* Asker museums nettsted
Libanon under Sommer-OL 1996

**[[Libanon]] under Sommer-OL 1996**. Én mannlig sportsutøver fra Libanon deltok under Sommer-OL 1996 i Atlanta. Det var tolvte gangen Libanon deltok i et sommer-OL, de vant ingen medaljer. 

## Medaljer

## Eksterne lenker
* OL-resultater på Sports-reference.com
Malta under Sommer-OL 1996

**Malta under Sommer-OL 1996**. Sju sportsutøvere, fire menn og tre kvinner fra Malta deltok i fem sporter, skyting, judo, friidrett, seiling og svømming under Sommer-OL 1996 i Atlanta. Det var ellevte gangen som Malta deltok i et sommer-OL. De vant ikke noen medaljer.

## Medaljer

 
## Eksterne lenker
* Resultater og profilside  på sports-reference.com
Indre Nørrebro

**Indre Nørrebro** er en av de 15 administrative bydeler som utgjør Københavns kommune. Det dekker et område på 1,72&nbsp;km² og har en befolkning på 31&nbsp;046 og en befolkningstetthet på 18&nbsp;057 per km², hvilket gjør den det andre mest tett befolkede distriktet i København.

## Nabobydeler
* mot sydøst ligger Indre By, også kjent som (*City*)
* mot nordøst ligger Indre Østerbro
* mot nordvest ligger Ydre Nørrebro
* mot sydvest ligger Frederiksberg, som ikke er en del av Københavns kommune, men heller en enklave omgitt av den.

I dagligtale blir Indre Nørrebro og Ydre Nørrebro sammen referert til som Nørrebro.

## Attraksjoner
* Assistens Kirkegård
* Blågårds Plads
* Nørrebrogade

## Eksterne lenker
* København bys statistiske byrå
Koplingsskjema

**Koplingsskjema** er et slags kart over elektriske koplinger som viser hvordan de forskjellige elektriske komponentene er koplet sammen. I elektronikkens barndom var dette en måte for selvbyggere til å kunne bygge og vedlikeholde egne apparater. 

Komponentene er vist som symboler, der resistorer er sikksakklinjer og kondensatorer er to parallelle streker på tvers (variabel motstand eller kondensator har en skråpil over), og forbindelsene vises som streker, der en bue over en rett strek betyr at det ikke skal koples. For oversiktens skyld er alle ledninger fremstilt som rette linjer med vinkler på 90 grader. Komponentene er navngitt enten med effekttall eller typebenevnelse.

I dag brukes skjemaene til en viss grad til konstruksjonstegninger for større apparater. Deretter blir  skjemaet overført til bunnplater (breadboard), der komponentene stikkes fast fra toppen, mens ledningsforløpet er påført/sølvmalt under, og lodding foretas ved forsiktig dypping i smeltet tinn. Boardene kan så festes i et kabinett, der større enkeltdeler får egen plass. Noen boards er laget som utskiftbare moduler. Mange komponenter i dagens apparater består av ferdig sammensatte avanserte funksjoner, der en tidligere måtte bygge slike ting fra bunnen av. Dette er bl.a. en del av forklaringen på forskjellen mellom de første datamaskinene (en etasje i en kontorblokk) og dagens i mobiltelefonformat.
Viggo Jarl

**Viggo Jarl** (født 28. november 1879, død 23. mars 1965) var en dansk billedhugger, og bror til maleren Axel Jarl og ingeniøren Carl Frederik Jarl (brødrene bar opprinnelig etternavnet Jørgensen). Han bosatte seg i Frankrike, men hadde flere store oppgaver i hjemlandet. 

Viggo Jarl var elev av Kristian Zahrtmann, Anders Bundgaard og Stephan Sinding. Studerte senere ved bl.a. Acad. de France og École des Beaux Arts og Acad. de la Grande Chaumière, Paris.

Han mottok Eckersbergmedaljen i 1904 for *De knækkede vinger*.

## Verker – utvalg
* De knækkede vinger 
* C.F. Tietgen (1908, Kongens Have, Odense)
;Ved Marmorkirken i København:
* Thomas Kingo (1910)
* Peder Palladius (1919)
* Knud den Hellige (1929) 
* Hans Tausen (1929) 
* Jesper Brochmann (1933)

## Referanser


## Eksterne lenker
* 
*
Marokko under Sommer-OL 1996

**Marokko under Sommer-OL 1996**. Trettifire sportsutøvere fra Marokko deltok i sju sporter under Sommer-OL 1996 i Atlanta. Det var niende gangen Marokko deltok i et OL. De kom på 68.-plass med to bronsemedaljer. Friidrettsutøveren Khalid Skah var landets flaggbærer under åpningsseremonien.

## Medaljer

## Medaljevinnerne

## Eksterne lenker
* OL-resultater på Sports-reference.com
Mauritania under Sommer-OL 1996

**Mauritania under Sommer-OL 1996**. Fire sportsutøvere fra Mauritania deltok i friidrett under Sommer-OL 1996 i Atlanta. Det var fjerde gangen som Mauritania deltok i et sommer-OL, de vant ikke noen medaljer.

## Medaljer

## Friidrett
### Herrer

## Eksterne lenker
* Resultater og profilside  på sports-reference.com
Mauritius under Sommer-OL 1996

**Mauritius under Sommer-OL 1996**. 26 utøvere, 21 menn og fem kvinner fra Mauritius deltok i seks grener, badminton, boksing, judo, friidrett, vektløfting og svømming under Sommer-OL 1996 i Atlanta. Det var fjerde gangen som Mauritius deltok i et sommer-OL, de vant ingen medaljer.

## Medaljer

## Eksterne lenker
* Resultater og profilside  på sports-reference.com
Mexico under Sommer-OL 1996

**Mexico under Sommer-OL 1996**. Nittisju sportsutøvere, syttiseks menn og tjueseks kvinner fra Mexico deltok i nitten sporter under Sommer-OL 1996 i Atlanta. Mexico kom på delt 71.-plass med en bronsemedalje. Syklisten Nancy Contreras var Mexicos flaggbærer under åpningsseremonien.

## Medaljer

## Medaljevinnerne

## Eksterne lenker
* OL-resultater på Sports-reference.com
Rondo (musikk)

**Rondo** (fransk *[[Rondeau (musikk)|rondeau]]*) er en musikalsk form som har vært i utbredt bruk fra 1600-tallet og som karakteriseres av at en gjentakende formdel (ritornell eller refreng) veksler med en kontrasterende del, ofte kalt *episode* eller kuplett. En rondo kan være et enkeltstående musikkstykke, men vanligvis inngår den som en sats i et syklisk verk. I sonater og solokonserter er sluttsatsen ofte en virtuos rondo.

Rondoene utviklet seg fra ringdansens sang: Refrenget synges av alle, men enkelte kan innimellom utføre kontrasterende figurer. Dette trekket fra ringdansen ble tidlig tatt opp i instrumentalmusikken som «rondoform», men her vil den formale konsentrasjonen kreve et begrenset antall kupletter.

Rondoens forgjenger i barokken var ritornellen.

Rondoformen var i vanlig bruk under den klassiske og den romantiske perioden, og ble da ofte brukt i sistesatsene (i sonater, symfonier, konserter og kammermusikk).

En klassisk rondo er bygd opp symmetrisk. To ytterdeler (A-B-A) rammer inn en kontrasterende midtdel (C):

:*A – B – A – C – A – B – A*

En vanlig utvidelse av rondoformen skjer ved å kombinere den med sonateformen og slik skape sonaterondoformen. Her vil det andre temaet fungere på samme måte som den andre temagruppen i sonateformen ved at det først presenteres i en toneart forskjellig fra grunntonen og senere rekapituleres i grunntonearten. Til forskjell fra sonateformen vil det ikke skje en tematisk utvikling, bortsett fra kanskje i kodaen.

Rondo som *karaktertype* (altså til forskjell fra som musikalsk form) er hurtig og livlig musikk – vanligvis allegro. Mange klassiske rondoer har en populær karakter, gjerne med et folkloristisk preg. Musikk som får påskriften «rondo» er det vanligvis i både form og karakter, men det finnes mange eksempler på langsomme og ettertenksomme stykker på rondoform. Et eksempel er Mozarts *Rondo i a-moll, K511*.   

## Se også
* Rondeau (middelalderen og renessansen)
* Ritornell (barokken)
* Sonaterondo-form (wienerklassisismen)

## Eksterne lenker
*  Formene rondo og ritornell i tonal musikk
Moldova under Sommer-OL 1996

**Moldova under Sommer-OL 1996**. Førti sportsutøvere. trettifem menn og fem kvinner fra Moldova deltok i ti sporter under Sommer-OL 1996 i Atlanta. Det var første gangen som Moldova deltok i et sommer-OL. De kom på delt 58.-plass med en sølv- og en bronsemedalje.

## Medaljer

## Medaljevinnerne

## Eksterne lenker
* Resultater og profilside  på sports-reference.com
Monaco under Sommer-OL 1996

**Monaco under Sommer-OL 1996**. Tre mannlige sportsutøvere fra Monaco deltok i tre sporter, judo, skyting og svømming under Sommer-OL 1996 i Atlanta. De vant ikke noen medalje.  
 
## Medaljer

## Kilder
* Monaco under Sommer-OL 1996: Resultater og profilside  på sports-reference.com
Mongolia under Sommer-OL 1996

**Mongolia under Sommer-OL 1996**. Seksten sportsutøvere fra Mongolia deltok i sju sporter under Sommer-OL 1996 i Atlanta. Det var åttende gangen som Mongolia deltok i et sommer-OL. De kom på delt 71.-plass med en bronsemedalje.

## Medaljer

## Medaljevinnerne

## Eksterne lenker
* Resultater og profilside  på sports-reference.com
Namibia under Sommer-OL 1996

**Namibia under Sommer-OL 1996**. Åtte sportsutøvere, seks menn og to kvinner fra Namibia deltok i fire sporter, friidrett, boxing, skyting og svømming under Sommer-OL 1996 i Atlanta. Det var andre gangen som Namibia deltok i et sommer-OL. De kom på 55.-plass med to sølvmedaljer. Skytteren Friedhelm Sack var landets flaggbærer under åpningsseremonien.

## Medaljer

## Medaljevinnerne

## Eksterne lenker
* Resultater og profilside  på sports-reference.com
De nederlandske Antiller under Sommer-OL 1996

**De nederlandske Antiller under Sommer-OL 1996**. Seks mannlige sportsutøvere fra De nederlandske Antiller deltok i fem sporter, friidrett, judo, skyting, svømming og seiling under Sommer-OL 1996 i Atlanta. Det var tiende gangen som De nederlandske Antiller deltok i et OL. De vant ikke noen medaljer.

## Medaljer

## Eksterne lenker
* Resultater og profilside  på sports-reference.com
Nepal under Sommer-OL 1996

**Nepal under Sommer-OL 1996**. Seks sportsutøvere fra Nepal deltok i fire sporter under Sommer-OL 1996 i Atlanta. Det var åttende gangen som Nepal deltok i et OL, de vant ikke noen medaljer.

## Medaljer

## Eksterne lenker
* Resultater og profilside  på sports-reference.com
Oman under Sommer-OL 1996

**Oman under Sommer-OL 1996**. Fire mannlige sportsutøvere fra Oman deltok i fire sporter, friidrett, skyting, svømming og sykling under Sommer-OL 1996 i Atlanta. Det var fjerde gangen som Oman deltok i et sommer-OL, de vant ikke noen medaljer. 

## Medaljer

## Eksterne lenker
* Resultater og profilside  på sports-reference.com
Madagaskar under Sommer-OL 2000

**Madagaskar under Sommer-OL 2000**. Elleve sportsutøvere fra Madagaskar deltok i fire sporter under Sommer-OL 2000 i Sydney. Det var åttende gangen Madagaskar deltok i et sommer-OL, de vant ikke noen medaljer.

## Medaljer

## Eksterne lenker
* Resultater og profilside  på sports-reference.com
Christian Karembeu

**Christian Karembeu** (født 3. desember 1970 i Lifou i Ny-Caledonia) er en tidligere fransk fotballspiller som blant annet har spilt for Real Madrid, Olympiakos og Middlesbrough FC.

Han var en viktig spiller på  som vant VM-tittelen i 1998. I EM 2000 var han med i troppen, men spilte bare én kamp. Han debuterte på landslaget 14. november 1992, i en kamp der  ble slått 2-1. I løpet av karrieren spilte han 53 landskamper.

## Referanser


## Eksterne lenker
* 
* 
* 
* 
*
Presidentvalget i Russland 2004

**Presidentvalget i Russland 2004** ble holdt den 14. mars 2004. Vladimir Putin vant valget med 71 % av stemmene og trengte ikke en annen runde for å vinne embetet.

Både OSSE og EU mente at regjeringen brukte store ressurser i valget, og at russiske medier var svært ensidig fokusert på Putin. Han i tillegg nektet å stille i debatter og interjuver under valgprossessen. OSSE konkluderte med at statlig TV hadde mislykkes med å møte sine lovpålagte oppgaver med å gi alle kandidatene representativ dekning. 

## Kandidater
Sergej Glasjev var handelsminister for Boris Jeltsin, og medlem av Sovjetunionens kommunistiske parti. Han hadde økonomiske reformer som sin hovedsak under valget, og hevdet at tidligere regjeringer etter Sovjet hadde ignorert sosiale problemer i landet.

Irina Khakamada som er av japansk herkomst fikk sovjetisk statsborgerskap i 1950, tok rollen under valgkampen som en av Putins største kritikere. Hun var medlem av Dumaen for åtte år, men tapte gjenvalg i 2003. 

Nikolaj Kharitonov var kandidaten til kommunistpartiet og Putins største utfordrer til valget. Han var offisielt ikke et medlem av partiet, men ble fremsatt som kandidat etter at partiets leder Gennadij Ziuganov nektet å stille en tredje gang.

Oleg Malysjkin var nominert av det liberal demokratiske partiet, etter at lederen Vladimir Zjirinovskij ikke ville stille en tredje gang. Han ble valgt til den russiske Duma i 2003.

Sergei Mironov var under valget leder av Føderasjonsrådet, det øverste kammeret av det russiske parlamentet. Han var sett som en trofast Putin tilhenger. Før han annonserte sitt kandidatur han ga støtte til Putin.

Vladimir Putin, tidligere statsminister, ble valgt til President i 2000 og gikk for en annen periode. Han var populær blant folket og hadde ikke noe særlig motstand i valget. Han nektet Forent Russland sin nominasjon og stilte som uavhengig representant.
## Resultat
Madagaskar under Sommer-OL 2004

**Madagaskar under Sommer-OL 2004**. Ni sportsutøvere, fem kvinner og fire menn fra Madagaskar deltok i fem sporter, boksing, friidrett, judo, tennis og svømming under Sommer-OL 2004 i Athen. Det var niende gangen Madagaskar deltok i et OL, de vant ikke noen medaljer.

## Medaljer

## Eksterne lenker
* Resultater og profilside  på sports-reference.com
Vest-Samoa under Sommer-OL 1996

**Vest-Samoa under Sommer-OL 1996**. Fem sportsutøvere fra Vest-Samoa deltok i tre grener, boksing, friidrett og vektløfting under Sommer-OL 1996 i Atlanta. Det var fjerde gangen som Vest-Samoa deltok i et sommer-OL, de vant ingen medaljer. 

## Medaljer
Samoa under Sommer-OL 2000

**Samoa under Sommer-OL 2000**. Fem sportsutøvere, fire menn og en kvinne fra Samoa deltok i fem sporter, boksing, judo, sykling, bryting og vektløfting under Sommer-OL 2000 i Sydney. Det var femte gangen som Samoa deltok i et sommer-OL, de vant ikke noen medaljer.

## Medaljer
Ingeborg Sørensen

**Ingeborg Sørensen** (født 1945) er en norsk tidligere modell som ble nummer to i Miss World i 1972. I 1975 ble hun Playmate of the Month i det amerikanske tidsskriftet *[[Playboy]]*.  

Sørensen er født i Drammen men oppvokst i Oslo. 

Etter modellkarrieren har hun arbeidet innenfor hudpleie og har blant annet lansert sine egne hudkremer. Hun har også drevet innen hotellbransjen. Hun har også hatt noen mindre biroller i amerikansk film og TV på 1970-tallet. I tillegg var hun manuskonsulent for skilsmissedramaet ''Kramer mot Kramer'' (1979). I 1990-årene deltok hun i norske underholdningsprogrammer som *[[Fangene på fortet]]*, *[[Komplottet]]* og *[[Colosseum (TV-program)|Colosseum]]*. 

I slutten av 1990-årene fikk hun mye medieomtale etter at hun var forgrunnsfigur for det såkalte Valentinerballet. Dette var et veldedighetsball arrangert av Valentiner-klubben på Grand Hotel i 1996. Det ble i pressen karakterisert som en «vulgær rikmannsgalla» etter at NRKs Brennpunkt-redaksjon satte søkelyset på klubben i 1997.

## Filmografi
* *[[Lille frøken Norge]]* (2003) – Jurymedlem
* *[[Kramer vs. Kramer]]* (1979) – Kvinne på julefest (samt manuskonsulent)
* *[[Baretta]]* – «The Mansion» (1975) – Pike
* *Top of the Heap* (1972) – Sykepleier Swenson

## Referanser


## Eksterne lenker
*
Madagaskar under Sommer-OL 2008

**Madagaskar under Sommer-OL 2008**. Seks sportsutøvere, fem menn og en kvinne fra Madagaskar deltok i fire sporter, boksing, friidrett, judo og svømming under Sommer-OL 2008 i Beijing. Det var tiende gangen som Madagaskar deltok i et OL, de vant ikke noen medaljer.

## Medaljer

## Friidrett

## Boksing

## Judo
**Menn**

## Svømming

## Eksterne lenker
* Resultater og profilside  på sports-reference.com
Samoa under Sommer-OL 2004

**Samoa under Sommer-OL 2004**. Tre sportsutøvere, to menn og en kvinne fra Samoa deltok i to sporter, friidrett og vektløfting under Sommer-OL 2004 i Athen. Det var sjette gangen som Samoa deltok i et sommer-OL. De vant ikke noen medaljer.

## Medaljer
Samoa under Sommer-OL 2008

**Samoa under Sommer-OL 2008**. Seks sportsutøvere, fire menn og to kvinner fra Samoa deltok i seks sporter, boksing, bueskyting, friidrett, padling, svømming og vektløfting under Sommer-OL 2008 i Beijing. Det var sjuende gangen som Samoa deltok i et sommer-OL, og de vant sin første medalje. Medaljen ble utdelt i 2016, åtte år senere, etter at både sølv- og bronsevinnerne hadde blitt avslørt for bruk av doping.

## Medaljer

## Bueskyting

## Friidrett

## Boksing

## Padling
### Flatvann
**Menn**

## Svømming
*Emma Hunter

## Vektløfting
Presidentvalget i Russland 2000

**Presidentvalget i Russland 2000** ble holdt den 26. mars 2000. Vladimir Putin vant valget med 52,94 % av stemmene og trengte ikke en andre runde for å vinne embetet.

## Eksterne lenker
*
Presidentvalget i Russland 1996

Det andre åpne russiske Presidentvalget foregikk 16. juni 1996 hvor sittende President Boris Jeltsin søkte gjenvalg. Ved første runde fikk han 35,3% av stemmene. Hans motstander Gennadij Ziuganov fikk 32,0% av stemmene og fulgte Boris Jeltsin til andre runde. Den foregikk 3. juli 1996 hvor Jeltsin fikk 53,8% av stemmene og ble gjenvalgt.
Poul Effersøe

**Poul Effersøe** (født 24. januar 1871 på Tvøroyri, død 11. mars 1926 i Tórshavn) var en færøysk overrettssakfører. I 1925 ble han oppnevnt som offentlig forsvarer ved Retten på Færøyene.

Han vokste opp i Færøyenes dansktalende embedsmannsstand som sønn av sysselmann og kanselliråd Gudmund Effersøe og hustru Cathrine Müller på Tvøroyri. Blant hans søsken var agronom og dikter Rasmus Effersøe, folketings- og landstingsmann Oliver Effersøe og amtslege og distriktslege John Effersøe. Han var brorsønn av redaktør og folketingsmann O.P. Effersøe, søstersønn av sysselmann og folketingsmann Hans Christopher Müller, svoger til kjøpmann Niels Juel Mortensen samt morbror til sakfører og lagtingsmann Edward Mitens (Mortensen). Farsslekten var islandsk, hentet sitt navn fra Örfirisey ved Reykjavík, og kom til Færøyene med farfaren, som var regnskapsfører ved den danske monopolhandelen.

Han tok studentereksamen ved Sorø Akademi i 1889 og juridisk embedseksamen ved Københavns Universitet i 1897. På Sorø var han en kjent cricketspiller, og mens han studerte i København, spilte han fotball for Kjøbenhavns Boldklub, men ble rammet av tuberkulose, og ble plaget av sykdom resten av livet. Han måtte tilbringe lange perioder på sykehus og sanatorier, og ble holdt borte fra arbeidslivet. Han klarte likevel å utføre sine oppgaver som fullmektig hos amtmann Anton Groothoff på Bornholm og hos overrettssakførerne Frederik Phister og Sophus Sinding i København med gode attester. I 1901 vendte han hjem til Færøyene. Han begynte å praktisere som sakfører uten bevilling i Tórshavn i 1905, og fikk bevilling som overrettssakfører i 1914. I 1925 ble han også oppnevnt som offentlig forsvarer. Han tok opp den unge sakføreren Helge Simons som kompanjong i sakførerforretningen, som ble videreført etter Effersøes død i 1926.

## Referanser
Joen Jacobsen Færøe

**Joen Jacobsen Færøe** (født ca. 1700 i Tórshavn, død 16. juli 1763 i Hvalba) var en færøysk embedsmann.

Han var sønn av hospitalsforstander Jacob Joensen.

Han arbeidet i seks år for sorenskriveren på Færøyene før han ble exam.jur. fra Københavns Universitet i 1741. Han var deretter sysselmann  på Suðuroy, og fra 1753 til 1760 sorenskriver på Færøyene. Han overtok sorenskriverembedet etter sin svoger Frederik Jonassen. Han bodde på Toftegaard i Hvalba.

Han var gift med Margrethe Pedersdatter. Da skiftet ble gjort opp etter ham, var de barnløse.

## Referanser
H-moll

**h-moll** en toneart som bygger på grunntonen h. Tonearten er skrevet med to kryss; fiss og ciss. Grunnakkorden består av tonene h, d og fiss. På engelsk benevnes h-moll som B minor (Bm).

Mange komponister fra barokken og senere forbant dette toneleiet med triste stemninger, lidelse og død. Teoretikeren Christian Friedrich Daniel Schubart anså h-moll for å være en melankolsk toneart, egnet til å uttrykke en stille, elegisk aksept av skjebnen, eksempelvis Johann Sebastian Bachs bruk av tonearten i Johannespasjonen. Ludwig van Beethoven omtalte den som «die schwarze Tonart» da han arbeidet med sin 8. symfoni i h-moll. Siden Beethovens tid har oppfatningen av h-moll endret seg betydelig: Francesco Galeazzi skrev at h-moll ikke var forenlig med god musikalsk smak. Edvard Grieg så den som himmelsk og et uttrykk for sfærisk harmoni, jf. musikken til Mor Aases død.
Endringer som trengs for de melodiske og harmoniske versjonene av skalaen er skrevet inn med de hendelser som er nødvendig. 

Både The Eagles' *[[Hotel California]]*og Pink Floyds *[[Comfortably Numb]]* er sterkt emosjonelle sanger, skrevet i h-moll. Andre sats av Rodrigos Concierto de Aranjuez, en av de mest kjente komposisjoner for klassisk gitar, er også skrevet i h-moll. Tonearten er velegnet for gitarister fordi flere av de åpne eller løse strengene inngår i h-mollskalaen.

## Berømte klassiske verk i h-moll
* *Fiolinkonsert nr. 3* – Camille Saint-Saëns
* *[[Messe i h-moll]]* – Johann Sebastian Bach
* *Pianosonate i h-moll* – Franz Liszt
* *Pianosonate nr. 3 i h-moll, Op. 58* – Frédéric Chopin
* *Vals Op. 69 nr. 2 i h-moll* – Frédéric Chopin
* *Fiolinkonsert nr. 2 i h-moll (La Campanella)* – Niccolò Paganini
* *Symfoni nr. 8 i h-moll* – Franz Schubert
* *Symfoni nr. 6 i h-moll, Op. 74 (Pathetique)* – Pyotr Ilyich Tchaikovsky
* *[[E lucevan le stelle]]* fra *Tosca* – Giacomo Puccini
* *Cellokonsert i h-moll* – Antonín Dvořák
* *Konsert nr. 10 for 4 fioliner og cello, RV 580* (L'estro Armonico) – Antonio Vivaldi
* *Fiolinkonsert nr. 2 i h-moll* – Béla Bartók

## Referanser
Vestamager metrostasjon

**Vestamager** er en overjordisk metrostasjon i den danske hovedstaden København, i den sydlige delen av bydelen Ørestad. Stasjonen blir betjent av Linje M1 av Københavns metrosystem. Metrostasjonen ble åpnet 19. oktober 2002 for den nybygde strekningen Vestamager–Nørreport. Den er endestasjonen til Linje M1.

## Eksterne lenker
Gregers Johan Hentze

**Gregers Johan Michaelsen Hentze** (født 25. september 1835 på Sandur, død 27. desember 1877 i Næstved) var en færøyskfødt, dansk jurist.

Han var sønn av sysselmann og kongsbonde Johan Michael Hentze og Marianne Jacobsdatter samt bror av lagtingsmann Jóan Petur Hentze. Han giftet seg i 1871 med Christiane Sommer, som han fikk tre barn med. Han dro fra Færøyene til Danmark i 1852, og arbeidet for dommeren i landbruksretten, *landvæsenkommissionen*, i Hammerum ved Herning, deretter for en landmåler i Viborg. Hentze var elev ved landbruksskolen på Haraldslund ved Aarhus 1853–1855. Etter å ha oppholdt seg på Færøyene i et års tid, var han kontorist i Bjerre og Hatting herreder inntil 1861. Hentze var exam.jur. fra Københavns Universitet fra 1862 og beskikket som sakfører fra 1874. Han var by- og herredsfullmektig i Næstved 1865–1876, deretter privatpraktiserende sakfører i samme by.

## Referanser
Jérémy Toulalan

**Jérémy Toulalan** (født 10. september 1983 i Nantes) er en fransk tidligere fotballspiller.

Han spiller midtbane, og er også en del av . Han har tidligere spilt for Málaga CF (2011-2013) Olympique Lyon (2006–2011) og FC Nantes Atlantique (2001–2006) Han var en del av Frankrikes tropp i Fotball-VM 2010 i Sør-Afrika. Hans vanlige posisjon er defensive midtbanespiller, men kan også bli benyttet i det sentrale forsvaret. Han er best kjent for sin gode teknikk, enkle fordeling av ballen, og effektive takling.

## Referanser


## Eksterne lenker
*
Sabanilla (Montes de Oca)

**Sabanilla** er et distrikt i kantonen Montes de Oca i Costa Rica. Det har 10&nbsp;775 innbyggere (2011). Sabanilla grenser til kantonen Goicoechea i nord og til distriktene Mercedes i vest, San Pedro i sørvest og San Rafael i øst og sørøst. Sabanilla sentrum ligger på en høyde av 1&nbsp;305 meter over havet.

Sabanilla omfatter følgende strøk (*barrios*): Arboleda, Bloquera, Cedros, El Cristo (delvis), Españolita, Luciana, Marsella, Maravilla, Rodeo, Rosales og San Marino.

## Referanser
Costa Ricas distrikter

**Costa Ricas distrikter** er landets administrative inndeling på tredje nivå. Landet består av sju provinser, som er delt inn i 82 kantoner, som i sin tur er delt inn i til sammen 488 distrikter (per 2020). Dette tallet varierer relativt mye, ettersom regioner, bydeler og strøk kan søke om å danne nye distrikter. Ifølge den gjeldende loven må et område ha minst 10 prosent av innbyggere i kantonen det tilhører for at det skal kunne bli et nytt distrikt.

Distriktenes gjennomsnittlige innbyggertall er 9152,58, og gjennomsnittsarealet er 108,72 km². Distriktet Pavas i kantonen San José er landets mest befolkningsrike, med 71&nbsp;384 innbyggere (2011). Ett distrikt har ingen registrerte innbyggere: Isla del Coco i kantonen Puntarenas. Utenom dette har Toro Amarillo i kantonen Valverde Vega 273 innbyggere (2011). Telire i kantonen Talamanca er landets største distrikt, med et areal på 2223,26 km². Det minste er San Francisco i kantonen Goicoechea, med arealet 0,5 km².

Hvert distrikt styres av et distriktsråd (*Concejo de Distrito*), som består av fem medlemmer. Medlemmene velges for fire år av gangen. Lederen for rådet har tittelen *Síndico*. Distriktsrådet fungerer som bindeledd mellom kommunerådet som styrer kantonen og innbyggerne i distriktet, og har som hovedoppgave å melde inn forslag og anbefalinger til kommunerådet.

I enkelte distrikter er det oppretta såkalte distriktskommuneråd (*Concejo Municipal de Distrito*), som er organer på steder som ligger såpass langt fra kantonens administrasjonssentrum at de har utvikla en lokaladministrasjon med en viss grad av autonomi. Lederen for disse råda har tittelen *Intendente*. I desember 2002 fantes det åtte distriktskommuneråd i Costa Rica: i Cervantes, Tucurrique, Monteverde, Cóbano, Lepanto, Paquera, Colorado og Peñas Blancas.

## Referanser


## Litteratur
*
*
*
«Draken» (1541)

**«Draken»** (**«Stora Galejan»**) er et svensk krigsskip som var sjøsatt i 1541 som en stor galei, men som ble ombygd til et seilskip i 1553-4. Muligens var egentlig en galeass fremfor en etterligning av galeien i Middelhavet. Sist nevnt i 1563, kan ha sett strid i den nordiske syvårskrigen (1563–1570) ettersom et skip med navnet «Svenske Draken» er nevnt i 1566-67.

## Stora Galejan
Den svenske kongen, Gustav Vasa, bygget opp et sterkt militærvesen i det nye kongedømmet i sin regjeringstid, og anså galeiene som et fortreffelig forsvarsvåpen mot et dansk angrep mot Stockholm, som effektive forbindelsesfartøyer for kommunikasjoner mellom slottene eller festninger og som et transportmiddel med amfibiske kapasitet for troppene i arméen. Det ble bygd 32 galeier i løpet av årene mellom 1540 og 1560. Etter Gustav Vasas død i 1560 opphørte galeibyggingen for lang tid med få unntak fram til 1580-årene.

Den største galeien i den svenske historien fram til 1700-tallet er «Draken» som ble bygd og sjøsatt i Stockholm, også kjent som «Stora Galejan» ettersom den var flere ganger større enn den vanlige galeien i Gustav Vasas tid. Den normale størrelsen på galeiene i perioden 1540-62 var fra 75 til 150 tonn, de største opptil 200 tonn. «Stora Galejan» i sammenligning er oppgitt å ha et deplasement på 400 tonn som en «stor galei», som muligens ikke var bygd som en klassisk galei, men som en galeass, en krysning mellom en galei og et større seilskip.

«Draken» ble ombygd eller klassifisert om til et seilskip i 1553-54. Lite er kjent om dette skipet, også hvilken skjebne den hadde fått etter å ha vært sist nevnt sent i året 1563. I dette året brøt den nordiske syvårskrigen ut mellom Danmark-Norge og Sverige, og dette skipet som kan ha deltatt i sjøslagene, var aldri nevnt igjen. I en inventarliste fra 1566 over skipene i Flottan er et skip med navnet «Svenske Draken» nevnt som et tømte skip uten egne inventar. Året etterpå var et annet skip navnet «Sundske Draken».

Erobringen av et skip fra Lübeck under slaget ved Bornholm 15. juli 1564 kan ha fulgt til et nytt navn på det svenske skipet, den lybske bojorten het «Flygande Draken» i svensk tjeneste.

## Eksterne lenker
* Liste over svenske krigsskip 1521-1721
* Liste over svenske orlogsfartøy i 1561-1570
Mercedes (Montes de Oca)

**Mercedes**, også kjent som **Betania**, er et distrikt i kantonen Montes de Oca i Costa Rica. Det har rundt 4&nbsp;688 innbyggere (2011). Mercedes er det minste av de fire distriktene i kantonen, og grenser til kantonene Goicoechea i nord og San José i vest, og til distriktene San Pedro i sør og Sabanilla i øst. Mercedes ligger på en høyde av 1&nbsp;200 meter over havet.

Den nordlige delen av hovedcampusen til Universidad de Costa Rica ligger i Mercedes.

Mercedes omfatter følgende strøk (*barrios*): Alma Máter, Damiana, Dent (delvis), Guaymí, Paso Hondo og Paulina.

## Referanser
San Rafael (Montes de Oca)

**San Rafael** er et distrikt i kantonen Montes de Oca i Costa Rica. Det har 9&nbsp;692 innbyggere (2011). San Rafael grenser til kantonene Goicoechea i nord og Curridabat og La Unión i sør, og til distriktene Sabanilla og San Pedro i vest.

San Rafael utgjør den østlige delen av Montes de Oca, og er det klart største av kantonens fire distrikter. Store deler av distriktet er skog og landlige områder. Her ligger blant annet Parque del Este. Sentrum av San Rafael ligger på en høyde av 1&nbsp;340 meter over havet, mens den aller østligste delen av distriktet ligger på 1&nbsp;900 meters høyde.

San Rafael omfatter følgende strøk (*barrios*): Alameda, Andrómeda, Begonia, Cuesta Grande (delvis), El Cristo (delvis), Estéfana (delvis), Europa, Liburgia, Mansiones (delvis), Maruz og Salitrillos.

## Referanser
Hæl

En **hæl** er den bakerste delen av en fot. Den er forbundet til leggmuskulaturen med akillessenen.

Ordet *hæl* kan også brukes om den bakerste delen av sko, strømper og sokker.

## Referanser
KNM «Orkla» (M353)

**KNM «Orkla»** (M353) var en minesveiper av Alta-klassen som brant i Harøyfjorden utenfor Ålesund 19. november 2002.

Fartøyet var under kommando av kapteinløytnant Pål Skorge da ulykken inntraff. Det var et mannskap på 33 personer om bord. 11 personer ble sendt til sykehus for legesjekk etter hendelsen.

I rapporten fra Sjøforsvarets undersøkelseskommisjon, ledet av kommandørkaptein Truls Grasmo, kom det frem at brannfarlige støybeskyttende matter i babord løftevifterom var en sterkt medvirkende årsak til brannen.

## Hendelsesforløp

* ca. 07:00 19. november 2002: brann oppdages i babord løftevifterom.
* +5min: babord brovinge overtent. 
* storparten av mannskapet evakueres innen 30 minutter.
* 10:09: resterende mannskap evakuert grunnet eksplosjonsfare.
* 20. november 08:26: vraket av KNM «Orkla» kantrer og brannen slukkes.

## Eksterne lenker

* https://web.archive.org/web/20050908134819/http://www.mil.no/sjo/start/article.jhtml?articleID=36355 - rapport fra undersøkelseskommisjonen.
* http://www.aftenposten.no/nyheter/iriks/article443271.ece
* https://web.archive.org/web/20080501150953/http://www.mil.no/start/aktuelt/pressemeldinger/article.jhtml?articleID=31506
* http://www.fofo.no/filestore/2fof_11.pdf
* http://www.bt.no/nyheter/innenriks/Naa-skal-de-endelig-hjem-96659.html
* http://fil.nrk.no/nyheter/distrikt/more_og_romsdal/1.238531
Amagerbro metrostasjon

**Amagerbro** er en metrostasjon på Amager. Den ligger på linje M2 mellom stasjonene Christianshavn og Lergravsparken. 

Amagerbro metrostasjon ble innviet 19. oktober 2002. Stasjonen har sykkelparkering og ligger i takstsone 1.

## Eksterne lenker
Frederiksberg metrostasjon

**Frederiksberg** er en metrostasjon som ligger i Frederiksberg ved siden av *[[Frederiksberg kommune|Frederiksberg Centret]]*. Både Linje M1 og M2 på den samme plattform og  M3 separert benytter stasjonen, i tillegg finnes det også overgangsmuligheter for reisende til buss. Stasjonen befinner seg i takstsone 1 og 2. Det er en underjordisk forbindelse mellom de to perronger, og hovedtrapper til cityringsstasjonen fra Sylows Allé.

## Historie
Stasjonen var opprinnelig mellomstasjon på banen København-Roskilde (før bruken av den nåværende Københavns Hovedbanegård). Den gamle stasjonsbygningen, som er tatt ut av drift, er oppført 1864 etter tegninger av arkitekten V.C.H. Wolf, som også sto for pakkhuset og stasjonsforstanderboligen i forlengelse av bygningen. Hele bygningskomplekset ble fredet i 1992.

Fra 1934 var Frederiksberg Station endestasjon for S-togenes linje F, men ble tatt ut av drift den 20. juni 1998. Heretter ble anlegget oppgradert til metrodrift.

Den nye metrostasjonen er, i likhet med de øvrige stasjoner på Metroen, tegnet av KHR arkitekter.  Etter at Cityringen ble åpnet i september 2019, betjener Frederiksberg også Linje M3.

## Referanser


## Eksterne lenker
Forum metrostasjon

**Forum** er en underjordisk metrostasjon i den danske byen Frederiksberg, som blir omkranset av hovedstadens København kommune. Stasjonen blir betjent av Linje M1 og M2 til Københavns metrosystem.
Den befinner seg under messehallen Forum.

Stasjonen ble åpnet 29. mai 2003 for den nybygde metro-strekningen Nørreport-Frederiksberg. Det finnes også overgangsmuligheter til en rekke busslinjer. Stasjonen befinner seg i takstsone 1.

Etter tidlige planer ville man  legge «Cityringen» gjennom stasjonen, hvilket ville omformet den til en underjordisk krysningsstasjon. Man bestemte seg dog for en annen rute, som ville krysse  ved Frederiksberg i stedet.

I 2005 ble stasjonen nominert til å få Europeiske unions pris for samtidsarkitektur, men prisen gikk i stedet til Rem Koolhaas for den nederlandske ambassaden i Berlin.

## Referanser


## Eksterne lenker
*
Bringåkertunnelen

**Bringåkertunnelen** er en to-løps motorveitunnel på E18 i Holmestrand i Vestfold. Tunnelløpene er 1129 meter lange. Tunnelen har to kjørefelt i hvert løp.

## Oppgradering
I 2016 og 2017 skal tunnelen oppgraderes med fjellsikring, tekniske rom, ny belysning, LED-skilt, kameraovervåking og nye vifter. Jobben skal være utført innen sommeren 2017.

## Se også
*Veitunneler i Norge
*Liste over veitunneler i Norge

## Referanser
Amatørene

***Amatørene*** (engelsk tittel: ***You Really Got Me***) er en norsk filmkomedie fra 2001 regissert av Pål Sletaune. Filmen var Sletaunes oppfølger til *[[Budbringeren]]* fra 1997, og han laget den etter å ha frasagt seg ''American Beauty''.

## Handling
I bydelen Grønland bor Jan, spilt av Robert Skjærstad, som prøver å redde gatekjøkkenet sitt fra konkurs. Som om ikke dette var vanskelig nok, har kjæresten hans (spilt av Andrine Sæther) forlatt ham – dels fordi hun ikke orker mer av den kravstore og sure faren hans, dels fordi han har brukt opp alle pengene hun har arvet, på gatekjøkkenet. Bjørn Sundquist spiller Jans far.  Jan får hjelp av to musikere, spilt av Philip Zandén og Trond Høvik, og venninnen Berit Boman, til å takle alle problemene.

## Rollelisten
Mange av skuespillerne i *Amatørene* hadde også roller i *Budbringeren.* Under Filmdagene i Oslo uttatte Sletaune at «(e)g bruker dei same skodespelarane av di dei er dei beste. Dei viser at norske skodespelarar er gode, det er opp til manusforfattarar og regissørar å gjera ein jobb som får fram det»

## Mottakelse
Etter å ha blitt refusert til Filmfestivalen i Cannes ble filmen vist på Filmfestivalen i Toronto, og var en av kandidatene til Amandaprisen 2001. Blant flere fine tilbakemeldinger kan nevnes Per Haddals: «I en samtid hvor velsmurte børskjapperier og innholdstomt kjendiseri er nokså synlige hovedmønstre, blir «Amatørene» et stillfarende motbilde ... ikke så drastisk i sin kontrastvirkning som for eksempel Olsenbanden» I åpningsuka gikk den på 36 kinoer og ble sett av 12 436.  Året sett under ett ga 56 539 av de tilsammen 1.8 millioner som så de syv norske filmene  i 2001, hvilket ga femteplass.  Anmeldelsen fra VG ga terningkast 4 med kommentaren «Fint stykke kalkulert forurenset underholdning, men mangler litt trøkk, galskap og et par virkelige gode uventede innfall» I 2004 ble filmen vist på TV-kanalen NRK1 og i 2008 på svenske SVT.

## Referanser


## Eksterne lenker
*
Helsingfors metro

**Helsingfors metro** (finsk: ) er det eneste t-banesystemet i Finland. Systemet er også det nordligste t-banesystemet i verden. Metroen ble åpnet den 2. august 1982 etter 27 år med planlegging. 

Metroen drives av Helsingfors stads trafikverk og har årlig 50 millioner passasjerer. Den betjener de østlige og vestlige forstedene av Helsingfors, samt sentrum og nabokommunen Esbo. Det er totalt 30 stasjoner i systemet. Togene går enten mellom Stensvik (*Kivenlahti*) og Nordsjö (*Vuosaari*) eller mellom Mellungsbacka (*Mellunmäki*) og Hagalund (*Tapiola*).

## Historie
Første del av metrosystemet ble åpnet i 1982, da strekningen fra Östra centrum til Hagnäs (Hakaniemi) stod ferdig. Året etter ble Järnvägstorget (Rautatientori) og Kampen (Kamppi) åpnet, og i 1988 ble systemet forlenget ytterligere &ndash; til Mellungsbacka. På 1990-tallet ble systemet utvidet til Gräsviken og Nordsjö.

Byggingen av Västmetron startet i Gräsviken i november 2009 og i Esbo sommeren 2010, og den nye strekningen ble åpnet for trafikk høsten 2017. Når Västmetron ble ferdigstilt la man om trafikken til to linjer: en som går Mattby-Nordsjö og en som går Hagalund-Mellungsbacka. Linjenes rutetider er slik at man på fellesstrekningen Hagalund-Östra centrum får en jevnt høy frekvens.

En ytterlige ekspansjon mot vest er under bygging og ble opprinnelig ventet å åpne i 2020.

## Tanker om utvidelser
Det har i flere år versert planer om forlengelse vestover, til Esbo, som Västra metron, Länsimetro. Forlengingen skulle være et samarbeidsprosjekt mellom staten og de to involverte byene, men Esbo har så langt vært mot einforlengning. Det er også planer om å knytte Böle (Pasila) nord for sentrum til metroen, via Tölö (Töölö).

## Tog

Metroen benytter to forskjellige tog. M100 ble bygget av Strömberg i løpet av 1970- og 80-årene, mens M200 ble bygget av Bombardier Transportation og ble faset inn etter 2001.

## Linjekart

Metroen består av en Y-delt linje med 25 stasjoner over 35 kilometer.

|}

## Se også
* Trikken i Helsingfors

## Referanser


## Eksterne lenker
* 
* Helsingfors metro på UrbanRail
Rørklokker

**Rørklokker** (engelsk: *Tubular bells* eller *chimes*) er et musikkinstrument i slagverk-familien.

Hvert rør er av metall og har en diameter på ca. 30–38&nbsp;mm, og tonehøyden er bestemt av rørlengden. Rørene er lukket i toppen. For å spille på instrumentet, slår man med en plast- eller treklubbe på toppen av hvert rør.
Det vil da komme frem en tone som kan minne om kirkeklokker.

## I populærkulturen
Den britiske artisten Mike Oldfield er kjent for bruken av rørklokker i flere av sine komposisjoner, både på konsertopptredender og på plate. Oldfield har i stor grad bidratt til populariseringen av instrumentet innenfor populærmusikken. Mest kjent i denne forbindelse er hans utgivelse Tubular Bells fra 1973, samt dens oppfølgere. På enkelte av komposisjonene hans de senere år blir imidlertid rørklokkelyden fremkalt digital, via synth eller keyboard.

## Se også
*Klokkespill
*Xylofon 
*Marimba 
*Vibrafon 
*Carillon
*Kirkeklokke
*Semantron
*Stavklokker
*Zvon
Gräsviken metrostasjon

**Gräsviken** (finsk: *Ruoholahti*) er en stasjon på Helsingfors metro. Den betjenes av begge linjene, M1 og M2.

Stasjonen åpnet 16. august 1993 som en vestlig utvidelse av metrolinjen, 1,2 kilometer vest for Kampen metrostasjon. Gräsviken var den vestligste av stasjonene i Helsingfors i 24 år, frem til første del av Västmetron (finsk: *Länsimetro*) åpnet i 2017.

## Referanser
Aksel Møllers Have metrostasjon

**Aksel Møllers Have** er en kommende metrostasjon som vil bli del av København metros neste etappe; Cityringen. Aksel Møllers Have kommer til å ligge ved Aksel Møllers Have. Aksel Møller var en konservativ politiker og borgermester i Frederiksberg.

Aksel Møllers Have Station vil ligge i takstsone 1.

Byggningsarbeidet vil begynne i løpet av 2010 med ledningsarbeid og arkeologiske utgravninger. Selve utgravningen forventes å begynne i midten av 2011 og stasjonen forventes å stå ferdig ved 2015.

## Referanser


## Eksterne lenker
* Cityringens hjemmeside
Kampen metrostasjon

**Kampen** (finsk: *Kamppi*) er en stasjon på Helsingfors metro. Den ligger mellom stasjonene Gräsviken og Järnvägstorget og betjenes av begge linjene, M1 og M2. Stasjonen åpnet 1. mars 1983 og var metroens vestlige endestasjon fram til Gräsviken metrostasjon åpnet i 1993.

Stasjonen er den dypeste på metronettverket i Helsingfors, 31 meter under bakken og 15 meter under havflaten.

En ny inngang som forbinder stasjonen direkte med Kampens centrum åpnet i 2005.

## Referanser
Järnvägstorget metrostasjon

**Järnvägstorget** (finsk: *Rautatientori*) er en stasjon på Helsingfors metro. Den ligger under Helsingfors sentralstasjon i bydelen Gloet i Helsingfors sentrum og betjenes av begge linjene, M1 og M2. 

Järnvägstorget metrostasjon åpnet 1. juni 1982, og er en av Helsingfors metros opprinnelige stasjoner. Ved åpningen var Järnvägstorget metroens vestlige endepunkt. Stasjonen er den eneste metrostasjonen i Helsingfors hvor stasjonsnavnet blir annonsert på engelsk, i tillegg til finsk og svensk.

## Referanser
Helsingfors universitet metrostasjon

**Helsingfors universitet** (finsk: *Helsingin yliopisto*) er en stasjon på Helsingfors metro. Stasjonen ligger i byens sentrum, mellom Järnvägstorget og Hagnäs og betjenes av begge linjene, M1 og M2.

Stasjonen åpnet 1. mars 1995 under navnet *Kajsaniemi* (finsk: *Kaisaniemi*). Navnet ble endret til Helsingfors universitet 1. januar 2015.

Stasjonen ble utformet av arkitektbyrået Kontio – Kilpi – Valjento.

## Referanser
Hera (fotogruppe)

**Hera** eller *Hera-gruppen* var en gruppe kvinnelige fotografer, aktive i Oslo på slutten av 1980-tallet.

Hera-gruppen hadde en klar kvinnepolitisk agenda innen foto: «De fleste fotografer er menn. Deres bilder av kvinner gjenspeiler mennenes og kvinnenes verden sett gjennom mannens øyne. Vi ønsker å ta bilder ut fra vår virkelighet og ut fra vår kunnskap om hvordan kvinner lever», het det i deres egenpresentasjon. Blant fotografene i Hera var Annette Faltin, Grete Andrea Kvaal og Mimsy Møller.

I 1988 etablerte Hera eget kvinne-fotoarkiv i Oslo, med tanke på bildesalg. Prosjektet ble støttet av Statens Informasjonstjeneste og Likestillingsrådet. Dette arbeidet ble oppgitt året etter. Noen av de mest sentrale fotografene i Hera sluttet seg da til bildebyrået Samfoto.

## Referanser
Sörnäs metrostasjon

**Sörnäs** (finsk: *Sörnäinen*) er en stasjon på Helsingfors metro. Den ligger mellom stasjonene Hagnäs og Fiskehamnen og betjenes av begge linjene, M1 og M2. Stasjonen åpnet 1. september 1984. Den er (sett fra vest til øst) den siste på metronettverket som ligger under bakken.

## Referanser
Vestre Akers Skiklub

**Vestre Akers Skiklub** (stiftet 17. februar 1907) er et norsk idrettslag som holder til i Bydel Vestre Aker i Oslo. Klubben har over 500 aktive medlemmer og har allidrett, badminton, fotball, langrenn, orientering, innebandy  og volleyball på programmet.

Klubben har siden 2011 disponert kunstgressbane samt en idrettshall lokalisert ved Voksen skole. Klubben har siden 1967 eid en egen klubbhytte på Langebru på Krokskogen. 

## Historie
Vestre Akers Skiklub ble stiftet 17. februar 1907 på Vinderen skole av Sigvart Knudsen, Olaf Kjellberg og Kristian Skoglund. Året etter var klubben representert på stiftelsesmøtet i Norges Skiforbund, og i 1913 var klubben sentral i etableringen av Aker skikrets. Klubben anla i årene 1916–1918 en hoppbakke i Vettakollen, som var i drift til 1930-tallet.

;Kjente medlemmer
*Kristian Aubert
*Leif Slagtern
*Thoralf Strømstad

## Referanser




## Eksterne lenker
*